
УКАЗАНИЯ
за дейността на държавни културни институти и културни организации с дейности в областта на сценичните изкуства

Съгласно т. 8. от заповед № РД-01-973/26.11.2021 г. на министъра на здравеопазването се преустановява посещенията на библиотеки, музеи, галерии, кина, театри, циркови представления, концерти и други сценични прояви на закрито. 
Съгласно т.32 от същата заповед  въведените противоепидемични мерки по т. 8   може да не се прилагат при следните условия:
1. 100% от персонала в съответния обект/лицата, заети с мероприятието са ваксинирани или преболедували COVID-19 или разполагат с резултат от изследване, удостоверено с валидни документи за ваксинация, преболедуване или изследване.
2. Ръководителят на обекта/организаторът на мероприятието е взел решение и е създал необходимата организация за допускане в обекта, съответно на мероприятието само на лица, които са ваксинирани или преболедували COVID-19, удостоверено с валидни документи за ваксинация или за преболедуване или представят отрицателен резултат от проведено до 72 часа преди влизане в обекта/мероприятието изследване по метода на полимеразно верижна реакция за COVID-19 или бърз антигенен тест (до 48 часа преди влизане в обекта/мероприятието), удостоверено рез валиден документ или удостоверение за наличие на антитела срещу SARS-CoV-2.
[bookmark: _GoBack]Горепосочените условия  не се прилагат по отношение на лица до 18-годишна възраст.
	В тази връзка Ви уведомявам, че при спазване на условията може да провеждате спектакли и/или концерти в управляваните институти при 100 % запълняемост на местата в залите Ви.


АТАНАС АТАНАСОВ
МИНИСТЪР НА КУЛТУРАТА








Съгласувано с:
Елена Николова – главен секретар
Елиянка Михайлова – директор на дирекция СИХО
Изготвил: Анна Виденова – главен експерт в дирекция СИХО

